Case ID: 1209032
Sentence 0: İddia tələbi onunla əsaslandırılır ki, xx.xx.2015-ci il tarixdə Cavabdeh1 ilə İddiaçı ASC arasında İKM 385 saylı istehlak kredit müqaviləsi bağlanmış, həmin müqaviləyə əsasən, İddiaçı ASC-nin “Təbriz” filialı tərəfindən Cavabdeh1 15 ay müddətinə, illik 28% dərəcəsi ilə 3000 ABŞ dolları məbləğində kredit ayrılmışdır, kredit müqaviləsinin 1.1-ci bəndinə görə borcalan krediti göstərilmiş qrafikə əsasən ödəməyi öhdəsinə götürmüşdür, həmçinin bu kredit müqaviləsinin təminatı olaraq İddiaçı ASC ilə digər Cavabdeh2 arasında zaminlik müqaviləsi bağlanmışdır, zaminlik müqaviləsinin 2.2-ci bəndində qeyd olunmuşdur ki, zamin bank qarşısında borcalanın öhdəliklərinin yerinə yetirilməməsi ilə əlaqədar faizlər, məhkəmə xərcləri və digər ziyanın ödənilməsi də daxil olmaqla borcalan kimi tam məsuliyyət daşıyır, lakin Cavabdeh1 xx.xx.2015-ci il tarixli, İKM 385 saylı istehlak kredit müqaviləsi üzrə öz üzərinə düşən öhdəlikləri vaxtlı-vaxtında yerinə yetirməmiş, borcunu gecikdirmiş, ona edilən xəbərdarlıqlara baxmayaraq ödənişi etməmiş və beləliklə müqavilənin şərtlərini pozmuşdur, hazırda Cavabdeh1 kredit müqaviləsi üzrə banka 2348 ABŞ dolları əsas borc, kredit müqaviləsi üzrə öhdəliklərin icra müddətinin bitdiyi xx.xx.2016-cı il tarixinə 265.47 ABŞ dolları faiz borcu, müqavilə müddəti bitdikdən sonra əsas borca illik 5 faiz hesablanmış 335.28 ABŞ dolları borcun, müqavilə üzrə borcun gecikdirildiyinə görə hesablanmış 2528.24 ABŞ dolları cərimə borcu, cəmi 5477.02 ABŞ dolları borcu qalmışdır, cavabdehə borcun ödənilməsi barədə dəfələrlə şifahi və yazılı xəbərdarlıq edilməsinə baxmayaraq onun tərəfindən bu günədək borcun ödənilməsi üçün heç bir tədbir görülməmişdir, həmçinin Cavabdeh1 Azərbaycan Respublikasının Prezidentinin xx.xx.2019-cu il tarixli “Fiziki şəxslərin problemli kreditlərinin həllinə dair” Fərmanının təsir dairəsinə düşən müştərilərin siyahısına daxil deyildir.